CELEX: 32010R0505
Language: sk
Date: 2010-06-14 00:00:00
Title: Nariadenie Komisie (EÚ) č. 505/2010 zo 14. júna 2010 , ktorým sa mení a dopĺňa príloha II k nariadeniu Európskeho parlamentu a Rady (ES) č. 854/2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu  (Text s významom pre EHP)

15.6.2010   
            
            
               SK
            
            
               Úradný vestník Európskej únie
            
            
               L 149/1
            
         NARIADENIE KOMISIE (EÚ) č. 505/2010
   zo 14. júna 2010,
   ktorým sa mení a dopĺňa príloha II k nariadeniu Európskeho parlamentu a Rady (ES) č. 854/2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 17 ods. 1,
   keďže:
   
               (1)
            
            
               V nariadení (ES) č. 854/2004 sa stanovujú osobitné predpisy pre organizáciu úradných kontrol produktov živočíšneho pôvodu určených na ľudskú spotrebu.
            
         
               (2)
            
            
               V nariadení (ES) č. 854/2004 sa stanovuje, že všetky členské štáty musia zabezpečiť, aby produkcia a uvádzanie živých lastúrnikov a analogicky živých ostnatokožcov, živých plášťovcov a živých morských ulitníkov na trh podliehali úradným kontrolám, ako je uvedené v prílohe II. V kapitole II uvedenej prílohy sa stanovujú predpisy týkajúce sa klasifikácie produkčných oblastí a ich monitorovania.
            
         
               (3)
            
            
               Produkčné oblasti sa klasifikujú podľa úrovne fekálnej kontaminácie. Živočíchy, ktoré získavajú potravu filtráciou vody, ako sú živé lastúrniky, dokážu hromadiť mikroorganizmy, ktoré predstavujú riziko pre verejné zdravie. Z tohto dôvodu je klasifikácia produkčných oblastí založená na prítomnosti určitých mikroorganizmov v súvislosti s fekálnou kontamináciou.
            
         
               (4)
            
            
               Morské ulitníky sa vo všeobecnosti neživia potravou získanou filtráciou vody, preto by sa riziko hromadenia mikroorganizmov spojené s fekálnou kontamináciou malo pokladať za bezvýznamné. Okrem toho neboli podané žiadne epidemiologické informácie, na základe ktorých by sa predpisy pre klasifikáciu produkčných oblastí spájali s rizikom pre verejné zdravie súvisiace s morskými ulitníkmi, ktoré nezískavajú potravu filtráciou vody.
            
         
               (5)
            
            
               Vzhľadom na tento vedecký pokrok by sa takéto morské ulitníky, ktoré nezískavajú potravu filtráciou vody, mali vyňať z pôsobnosti predpisov pre klasifikáciu produkčných oblastí.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 854/2004 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júna 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 139, 30.4.2004, s. 206.
   
      PRÍLOHA
      Príloha II k nariadeniu (ES) č. 854/2004 sa mení a dopĺňa takto:
      
         „KAPITOLA III: ÚRADNÉ KONTROLY PECTINIDAE A ŽIVÝCH MORSKÝCH ULITNÍKOV, KTORÉ NEZÍSKAVAJÚ POTRAVU FILTRÁCIOU VODY, ZBERANÝCH MIMO KLASIFIKOVANÝCH PRODUKČNÝCH OBLASTÍ
         Úradné kontroly Pectinidae a živých morských ulitníkov, ktoré nezískavajú potravu filtráciou vody, zberaných mimo klasifikovaných produkčných oblastí sa uskutočnia na aukčných trhoch rýb, v expedičných centrách a spracovateľských zariadeniach.
         Takýmito úradnými kontrolami sa overuje súlad so zdravotnými štandardmi pre živé lastúrniky ustanovenými v kapitole V oddielu VII prílohy III k nariadeniu (ES) č. 853/2004, ako aj splnenie ostatných požiadaviek kapitoly IX oddielu VII prílohy III k tomuto nariadeniu.“